Sedlice (okres Prešov)

**Sedlice** sú obcou na východnom Slovensku v okrese Prešov. Prvá doložená písomná zmienka o obci je z roku 1329.

## Polohopis
Obec sa nachádza v doline prítokov potoka Sopotnica, vo výške ,
na južnom okraji Šarišskej vrchoviny, pod hrebeňom Čiernej hory s dominantou Roháčka (). Katastrálne územie obce tvorí rozhranie medzi územím regiónov Šariša a Spiša. Je jednou z obcí mikroregiónu Čierna hora. Tunajší podhorský kraj pre svoju krásu rád maľoval aj akademický maliar Anton Sučka.

## Geografia
thumb|Obec Sedlice

### Všeobecná charakteristika
Územie obce Sedlice leží v sústave alpsko-himalájskej, v podsústave Karpaty, v provincii Západné Karpaty. Toto územie po geomorfologickej stránke spadá do dvoch subprovincii. Severná časť katastra Sedlíc je súčasťou subprovincie Vonkajšie Západné Karpaty, oblasti Podhôľno–magurskej, celku Šarišskej vrchoviny a časti Sedlická brázda. Južná polovica katastra je súčasťou subprovincie Vnútorné Západné Karpaty, oblasti Slovenské Rudohorie, celku Čierna hora a podcelku Sopotnické vrchy.

## Názov
### Vývin názvu obce
* 1773 – *Szedlicze*, *Sedlicze*
* 1786 – *Sedlicze*
* 1808 – *Szedlicze*
* 1808 – *Szedlicze*, *Sedlice*
* 1863 až 1913 *Szedlice*
* 1920– *Sedlice, *Šedlice*
* [[1927]] – *Sedlice*

=== Časti obce podľa miestnych názvov ===
Ňezabudka, Chornadske luki, Jeleňče, Somarje, Poľana, Do jedľa, Stara smola, Suchi verch, Rokicina, Gerlachov, Mľina huora, Koňišov, Prokopov mľin, Sopotňica, Kuncov, Šajbi, Kňižova doľinka, Pri Olajošovi, Hricova uboč, Mala ubočka, Skalka, Ľješče, Za Skalku, Tahovske, Puľski verch,  Tofeľ, Maťiašov dolek, Žeľarske, Medžiškaľe, Brežinki, Za mostek, Za luki, Pod Zajaču huoru, Pri židovskim cintorine, Kaparov dol, Kotlova huora, Vežiski, Doli, Za Doli, Pod ľipu, Šedlo, Panski dol, Kotel, Do kotla, Skotňik, Ortaše, Strakovska, Za Strakovsku, Varich, Pod Varichom, Za Varichom, Ošikov, Ukušova huora, Križik, Ňičov, Kopce, Rešetkov, Kamena, Kľempeškov jarek, Višeľče, Za Višeľče, Farske, Suchodoľanska ubočka, Pechov jarek, Gerov jarek, Pri suchodoľanskim križu. Názvy sú písané v miestnom šariškom nárečí. Pomenovanie Valal v Sedliciach znamená  návsie, čiže priestor v prostriedku dediny, dedinské námestie. Bezpečnosť a poriadok v obci pomáhajú kontrolovať, v roku 2017 nainštalované bezpečnostné kamery.

Pôvod názvov má rôznu históriu. Napríklad pomenovanie pahorka Višeľče má asi pôvod v tom, že tento pahorok je na východnom okraji obce Sedlice a vždy nad ním vychádza  Slnko. Preto aj "Višeľec" – "Višeľče", čiže miesto kde čosi vyšlo (Vyšelec), v našom prípade tým vyšelcom je Slnko. Toto zrejme ovplyvnilo aj vznik mena pre  ľavý prítok Sedlického potoka "Viselec".  Z miestnych názvov časti chotára sa dá takmer s určitosťou prijať záver, že ľudia v tejto obci od nepamäti používali pri dorozumievaní šarišský dialekt.

=== Ulice ===
[[Súbor:Slovakia Sedlice 167.JPG|thumb|Nižný koniec]]
[[Súbor:Sedlice Bajerovská ulica.jpg|thumb|Bajerovská ulica]]

Miestne názvy v šarišskom nárečí:
* *Ňižni koňec*,
* *Kovaľova doľinka*,
* *Miklušovska uľica*,
* *Do hučka*,
* *Pri piľe*,
* *Macijovka*,
* *Valal*,
* *Višni koňec*,
* *Žabska strana*,
* *Bajerovska uľica*,
* *Bačikova doľina*,
* *Pod Kamenu*,
* *Pod hourku*.

=== Vodné toky ===
Cez obec preteká [[Sedlický potok (prítok Sopotnice)|Sedlický potok]], do ktorého sa v obci zľava vlieva [[Viselec (prítok Sedlického potoka)|Viselec]] a sprava krátky prítok priekajúci zo západu. Sedlický potok sa vlieva asi  južne od obce, v lokalite Pri Olajošovi, do potoka [[Sopotnica (prítok Hornádu)|Sopotnica]], ktorý je vodným tokom miestneho významu. Pramení nad obcou [[Klenov]]. Má ľavé prítoky v katastroch obcí: Sedlice a [[Suchá Dolina]]. Tečie údolím na rozhraní pohoria Čierna hora a [[Šarišská vrchovina]] v celkovej dĺžke asi 15 kilometrov. Pod vrchom Tlstá 687 metrov nad morom sa pri južnom okraji obce [[Veľká Lodina]] vlieva do rieky [[Hornád]]. Po celej dĺžke toku je lesná cesta, ktorú s obľubou využívajú [[cyklistika|cykloturisti]] a peší turisti. Na trase je niekoľko hájovní a zvyšky po vodných mlynoch.Prechádza tade aj časť turistickej trasy [[Cesta hrdinov Slovenského národného povstania]], ktorá je súčasťou [[Medzinárodná diaľková turistická trasa E8|medzinárodnej diaľkovej turistickej trasy E8]]. 
V lete je obľúbeným miestom relaxu tunajších obyvateľov okrem okolia Sopotnického potoka, aj blízka rieka [[Hornád]] a [[Ružín (vodná nádrž)|Ružínska priehrada]] kde sa dá člnkovať a rybárčiť. Vodná plocha nie je vhodná na kúpanie.

[[Súbor:Slovakia Sedlice 56.jpg|thumb|Čierna hora]]

=== Geológia ===
Mierne členitý vrchovinný povrch zväčša zalesneného chotára tvoria kryštalické druhohorné a [[flyš|flyšové horniny]]. Chotár má hnedé lesné pôdy, vyluhované rendziny a nivné karbonátové pôdy. Na hornatom severnom a južnom obvode dediny je jedľovo-smrekový a bukovo-hrabový les. V blízkom [[lom (ťažba)|kameňolome]] Sedlice sa ťaží [[vápenec (hornina)|dolomitický vápenec]].

=== Poveternostné podmienky ===
Celkový ráz poveternostných podmienok je daný polohou obce v miernom pásme na prechode prímorského charakteru západnej a kontinentálneho charakteru  východnej [[Európa|Európy]]. Aj keď z klimatického hľadiska je územie malé a nemožno hovoriť o vlastných odlišnostiach, v rámci [[Slovensko|Slovenska]] sa na východe vyskytuje často úplne iné počasie ako na ostatnom území. Je to spôsobované stretávaním sa dvoch rozdielnych poveternostných typov. Rozhraním býva pohorie [[Branisko]], ktoré svojou polohou prehradzuje dlhé pasy horstiev na severe a juhu. Prevažný smer vetrov je severný  so striedaním južného, s častým smerovaním od západu, odkiaľ sem prichádzajú vlahonosné prúdy. Východné  smery prúdenia sú zriedkavejšie, charakterizujú suché a ustálené počasie.  Najteplejším mesiacom je júl, s priemerom okolo 18&nbsp;°C,  najchladnejší január s teplotou −4&nbsp;°C. Priemerné ročné zrážky sa pohybujú v rozmedzí 550 až . [[Dážď|Najdaždivejším mesiacom]] je júl, najsuchším február. Priemerný počet dní so snehovou pokrývkou sa pohybuje od 120 do 140 v roku. Maximum hrúbky [[Sneh|snehovej pokr]]ývky býva od 25 do .Územie možno na základe klimatických charakteristík zaradiť do mierne teplej klimatickej oblasti, ktorá je mierne teplá, vlhká až veľmi vlhká so studenou zimou, reprezentovanej mierne teplým, vlhkým, vrchovinovým okrskom (klimatické znaky – priemerná júlová teplota ≥ 16&nbsp;°C, počet letných dní < 50).

=== Rastlinstvo ===
[[Súbor:Slovakia village Sedlice 728.jpg|thumb|Šafran spišský]]
Z chránených druhov [[Flóra|flóry]]  hodno spomenúť [[črievičník papučkový]], [[Poniklec prostredný|poniklec veľkokvetý]], [[prvosienka jarná|prvosienku]], [[šafran spišský]] a ďalšie.

=== Živočíšstvo ===
Skladbu [[Fauna|fauny]] podmieňuje značná členitosť terénu. Zo zoologického hľadiska má veľký význam potok Sopotnica, ktorý slúži ako migračný chodník viacerým živočíšnym skupinám. Zo vzácnejších druhov sa tu vyskytuje [[myšovka vrchovská]], [[výr skalný]], [[bocian čierny]], [[krkavec čierny]] a celá škála poľovnej zveri.

== Symboly obce ==

=== Erb ===
Erb obce Sedlice, tvorí v modrom poli španielskeho štítu biela stojaca postava drevorubača, ktorý drží v pravej ruke sekeru a v ľavej ruke veľkú ručnú pílu. Tieto pracovné nástroje sú žltej farby. Podkladom pre vytvorenie erbu bola pečať z roku [[1787]]. Motív [[erb]]u  symbolizuje, historicky potvrdené, drevorubačské tradície obyvateľov obce. Farebné zladenie erbu zodpovedá základným [[heraldika|heraldickým]] pravidlám na vytvorenie jasného a zrozumiteľného obecného erbu.

=== Vlajka ===
Vlajka obce Sedlice, farebne ladí s erbom obce a tvorí ju päť zvislých pruhov bielo-žlto-modrej farby. Biely a dva žlté pruhy sú širšie a dva modré pruhy užšie. Poradie pruhov zľava je žltý, modrý, biely, žltý, modrý. V spodnej časti [[Vlajka|vlajky]] sú dva výstrihy v podobe rovnostranných trojuholníkov.

=== Pečať ===
Pečať obce je okrúhla, v jej strede je vyobrazený erb obce Sedlice. Okolo erbu je kruh a v ňom kruhopisom umiestnený nápis obec Sedlice.

<gallery>
Village Sedlice Slovakia 841.jpg|Reliéf znaku obce
Vlajka Sedlice.jpg|Vlajka
SedlicepecatSlovakia.JPG|Pečať obce
</gallery>

== Kronika obce ==
Základným literárno-historickým dokumentom obce Sedlice, ktorý je stále prístupný na obecnom úrade, je  Kronika obce Sedlice. Na obecnom úrade sú dve knihy píšuce o histórii obce. Začiatok písania prvej knihy, ktorá nesie názov "Pamätná kniha obce Sedlice"  je datovaný od 19. novembra 1933 a obsahuje zápisy o rokoch 1914 až 1946. Táto kronika má 300 očíslovaných strán, ale zapísaných je iba 62 strán. Druhá kniha  má názov "Kronika obce Sedlice" a bola písaná od 1. decembra 1956. Opísané je v nej obdobie počnúc rokom 1946. Posledný zápis bol z  roku 2009. Celkový počet očíslovaných strán je 596 z toho už zapísaných 528. Zápisy sú písané atramentovým perom, cvičeným rukopisom týmito kronikármi:
Jozef Ovary – 1933 až 1942, Andrej Šubják – 1943 až 1946, Ján Fodor – 1955 až 1957, Elena Petrigallová – 1958 až 1962, Ružena Timková – 1963 až 1969, Albína Stachurová – 1970 až 1989; 1995 až 2001, Jana Gumanová –1990 až 1994, Monika Makarová – 2002 až 2005, Mgr. Miriam Gumanová – od 2006
Technické údaje o kronikách. Prvá kniha je tmavohnedej farby, viazaná v tvrdej väzbe,  prešitá trojfarebnou šnúrkou a má tieto rozmery:  x  x . Váha: . Druhá kniha je v tvrdej, tmavozelenej koženkovej  väzbe a má  tieto rozmery:  x  x . Váha: .

Z ich najstarších zápisov tu uvediem aspoň niekoľko, málo známych zaujímavosti, ktoré kroniky v sebe ukrývajú.

Prvá kniha:
Cesta bola budovaná v r. 1880 – 82 v dobe hladu za kukuricu a volá sa preto hladová cesta. V posteliach slamníkov nemali. Slamu naložili do postele, prikryli jednou plachtou, potom položili tri alebo štyri záhlavky a perinu. V roku 1918 boľševici starostovi Jánovi Kotuličovi zastrelili vola, proti tomuto sa pravda postavil a za túto smelosť, vopred ho zbili kolbou a potom mal byť postavený pred vojenský súd.

Po vyhlásení mobilizačnej vyhlášky o vojne v roku 1914 prví záložníci rukovali  poslušne a v tupej oddanosti a tí druhí boli radi, že na nich ešte nedošlo.  Poštový úrad bol v roku 1930 v Mereticiach. Listonoša obec nemá. Po poštu  chodia sami občania podľa domových čísiel a to v utorok, štvrtok a sobotu. V roku 1941 chlapi, ktorí ostali doma mali sa cvičiť v takzvanej Hlinkovej garde a v Brannej výchove. Hlinkova garda v Sedliciach nemala priaznivcov, preto ani žiadnych členov.

Druhá kniha:
Obecná kronika v Sedliciach bola už písaná  od roku 1918 do roku 1946. V roku 1946 prišiel úradný zákaz o písaní obecných kroník, no od toho času došlo mnoho smerníc o písaní obecných kroník, bolo zvolených mnoho  kronikárov no nikto sa do tejto vážnej práce nepustil.20. januára 1945 predpoludním prešli našou obcou poslední nemeckí vojaci a odpoludnia o 15.00 hodine prišli prví sovietski vojaci v sile dvoch družstiev, ktorí oslobodili našu obec. Občania ich vítali a tešili  sa ich príchodu. Na slávnostnom zapínaní elektriny dňa 16. novembra 1946 sa zúčastnili všetci občania i občania z okolitých obcí. Po posviacke transformátora a slávnostnom zapnutí elektriny bola slávnosť.V roku 1949 bolo zriadené obvodné zdravotné stredisko. Prvým lekárom v Sedliciach bol Dr. Skalský.
Obyvatelia obce  sú úprimní, úctiví a ich nezlomná duševná sviežosť, optimistický náhľad na život prekvapí každého cudzinca. Dosiaľ v Sedliciach rodinný život sa zakladá na pevnom odhodlaní – spolu žiť do smrti. Rozvodov nie je. Na jar vznikol požiar, ktorý zapríčinili deti, ktoré sa hrali v stodole so zápalkami. Zhoreli na celej Žabskej ulici stodoly a zo štyroch domov vrchy.
Už sa nenosia krásne kroje ani bielizeň z domáceho plátna. Muži zanechali nosenie krojov už asi pred štyridsiatimi rokmi. Ženy ešte do roku 1950 nosili polo kroje. Dnes už mládež oblieka sa podľa najnovšej módy.Na  medzinárodný deň žien, 8. marca, Čestný odznak materstva  dostala Mária Tlumačová, matka 10 detí.V roku 1961 trikrát týždenne premietajú sa filmy zábavné a náučné, sú tiež predstavenia pre detí a mládež. Ľudia rozprávajú čistou šariščinou „On len pjel, pjel a ženu bjel, bjel“.
V roku 1963 bola veľmi tuhá zima. Začala sa v novembri a trvala až do polovice apríľa. Pritom napadlo vyše jedného metra snehu. Žatva v roku 1964  bola ukončená za 9 dní, čo sa dosiaľ nestalo. 21. januára 1965 do našej malej dedinky zavítala Janka Guzová, ktorá svojimi ľudovými piesňami pobavila občanov.

Z povier bolo známe  napr. Chlapci do jedného roku  sa nesmeli  učesať hrebeňom, lebo by nevedeli hovoriť, nesmeli sa pozrieť do zrkadla, aby sa neutopili v studni. Mládenci si brali dievky len zo svojej dediny a keď sa dievka už  nemohla vydať odišla do Ameriky.Dávnejšie sa ľudia  veľmi báli richtára a ukrývali sa pred nim.Ešte v roku 1965 sme sa mohli popýšiť posledným  domčekom so slamenou strechou, z dreva a hliny, vnútri s hlinenou dlážkou a kozubom. Bývala v ňom vdova po kováčovi Petrovi, nazývaná „Petraňa“ (cigánka).Jednotné roľnícke družstvo v roku 1966 za 1 q nazbieraných zemiakov dávalo navyše prémiu 1 kilogram zemiakov alebo 1 korunu.
Augustové udalosti v roku 1968 prekvapili občanov aj v našej obci, pretože u nás nik vôbec nič netušil a každý bol vo svojej práci.Základná deväťročná škola v roku 1973 mala 420 žiakov, ktorí pochádzali z miestnej časti Suchá Dolina, Miklušoviec, Ľubovca a Klenova.
<gallery>
Sedlice12Slovakia30.JPG|thumb|Pamätná kniha obce
Sedlice Slovakia 192.JPG|Rok 1936, obyvateľ obce Jozef Kotulič so synkom, po vysťahovaní do USA
Slovakia Sedlice 181.JPG|6.január 1939, svätenie Trojkráľovej vody
Slovakia Sedlice 191.JPG|Rok 1940. Práca s koňmi pri otáčaní gápľa 
Procesia história, Sedlice 21 Slovakia.jpg|Procesia veriacich (asi 1942)
Slovakia Sedlice 255.JPG|thumb|Dievčatá počas práce v lesnej škôlke 1942
Svadba história, Sedlice 21 Slovakia.jpg|Svadobčania v kroji (asi 1942)
Svadba história, Sedlice 21 Slovakia 1.jpg| Svadobčania v kroji (asi 1942)
Svadba história, Sedlice 21 Slovakia 2.jpg| Svadobčania v kroji (asi 1942)
Mládenci história, Sedlice 21 Slovakia.jpg|Mládenci v nedeľu
</gallery>

== Hlavní predstavitelia obce ==
=== Richtári ===
* Walter -1344 (dedičný richtár) 
* Gál – 1411 (dedičný richtár) 
* Gregor Soltis – 1772
* Onda Filyakovsky – 1866 
=== Starostovia ===
* Ján Kotulics – 1902
* Ondrej Palko – 1909 až 1910
* Ján Kotulič  – 1918 až 1919 
* Ján Pavlovič  – 1933, 1937 
* Andrej Pavlovič  – 1944 až 1945

=== Vládny komisár ===
* Ján Tlumač   – 1941 až 1942

=== Predsedovia národných výborov ===
* Andrej Pavlovič  – 1946 až 1947
* Michal Senčák  – 1948 až 1950
* Ján Safko     –  1950 
* Ján Bačík
* Ján Timko (Malý) – 1958 až 1960
* František Bartko – 1960 až 1963
* Ján Timko (Major)- 1963 až 1971
* Imrich Tlumáč – 1971 až 1990

=== Starostovia ===
* Mária Chlebanová – 1990 až 1994
* Ondrej Pavlovič  – 1994 až 2002
* Imrich Krajňák   – 2002 až 2018 
* Mgr. Marek Guman od 2018 

== Významné osobnosti ==

* Mgr. [[Metod Kaľavský]], stredoškolský učiteľ, etnograf, publicista
* PhDr. [[Izidor Kotulič]] CSc., jazykovedec Slovenskej akadémie vied
* Doc.Ing. [[Miloslav Kotulič]] CSc., vysokoškolský učiteľ – univerzitný docent
* Mgr. [[Ján Krajňák]], mons., titulárny kanonik, gréckokatolícky kňaz
* Don Mgr. [[Peter Timko]], SDB, rímskokatolícky kňaz, provinciál slovenskej saleziánskej provincie

== Dejiny ==
=== Po 19. storočie ===
Obce Sedlice, [[Ľubovec]], [[Radačov]], [[Cemjata]], [[Šarišské Lužianky]], [[Kojatice (okres Prešov)|Kojatice]], [[Chmiňany]] patria do skupiny slovansko slovenských dedín Šariša, ktoré v tomto regióne existovali už pred 11. storočím. Prvá doložená písomnosť o obci je až z roku 1329. V nej 15. mája [[1329]] šarišský podžupan Dominik, predvoláva pred župný súd dvoch obyvateľov obce Zedlice. Uvediem aj ďalšie historické názvy obce Sedlice: v roku [[1330]] Selic, Telic, Sedlicz, Sedlicze, roku [[1386]] Sednicha, [[1427]] Tedleche, [[1773]] Sedlicze. 
[[Súbor:Sedlice mapa 1769-1784, okres Prešov 21 Slovakia.jpg|thumb|Sedlice na mape z obdobia 1769 -1784]] Historické administratívne členenie: [[Šarišská župa]]; [[Prešov (okres)|okres Prešov]], kraj Prešov do roku [[1960]]; okres Prešov, [[Východné Slovensko|Východoslovenský kraj]]; v súčasnosti okres Prešov, [[Prešovský kraj]]. 
Je zrejmé, že názov Sedlice korení v slove [[sedlo]] a vyjadroval skutočnosť, že tu oddávna sedelo, teda sídlilo [[obyvateľstvo]]. Skupina hlások -dl- nezvratne dokazuje, že slovo bolo [[Slovensko|slovenského]], resp. západoslovenského pôvodu. Niektorí ľudia odvodzujú názov obce od toho, že Sedlice ležia v údolí, ktoré je ako sedlo. Starobylý názov Sedlíc a ich sídliskovo-spoločenská rozvinutosť začiatkom 14. storočia vedú k predpokladu, že tunajšie [[sídlisko]] jestvovalo už pred 11. storočím. Sedlice boli nepochybne najstaršou [[dedina|dedinou]] v povodí Sopotnice, resp. spomedzi susediacich dedín. Boli sídlom farnosti. V miestnom kostole v tridsiatych rokov 14. storočia, postupne pôsobili farári Ján a Štefan. Kostol sv. [[Michal (anjel)|Michaela]] a sedlická [[farnosť]] jestvovala aj v 15. a 16. storočí. Je predpoklad, že tu bol drevený kostol, ktorý asi v 18. storočí vyhorel. Na jeho mieste dnes stojí budova materskej škôlky. Z iniciatívy šľachticov z [[Drienov]]a, sa začiatkom 14. storočia v Sedliciach usadili nové sedliacke domácnosti so [[šoltýs]]om  podľa [[zákupné právo|zákupného práva]], čím sa podstatne zväčšil počet domov, domácností a obyvateľov Sedlíc. V roku [[1346]] sedlický šoltýs Valter predal zdedené šoltýstvo [[Mikuláš]]ovi, synovi hrabkovského šoltýsa, za 50 [[hrivna|hrivien]] grošov. Šoltýstvo pozostávalo z dvoch slobodných lánov poľa, mlyna, sladovne, lúk a časti súdnych poplatkov miestnych poddaných a v Sedliciach jestvovalo v 15. storočí. Začiatkom 14. storočia Sedlice patrili drienovskej vetve [[Abovci|Abovcov]]. Kráľ [[Karol Róbert]] pre akési výčiny šľachticov Kajula a Tomáša Sedlice skonfiškoval a daroval [[Drugetovci|Drugethovcom]]. Neskôr však previnilcov omilostil a šľachtici z Drienova sa v roku [[1332]] snažili opäť získať Sedlice. Napokon ešte v tom istom roku drienovskí [[šľachta|šľachtici]] Sedlice s Miklušovcami a Klenovom predali [[palatín]]ovi Drugethovi. Drugethovcom patrili len krátko, lebo už pred rokom [[1370]] boli majetkom kráľa. 
Kráľ [[Žigmund (Svätá rímska ríša)|Žigmund]] ich v roku 1386 daroval šľachticovi Jánovi z Drienova. Napriek tejto donácii ten istý kráľ v roku [[1391]] daroval Sedlice šľachticom zo [[Sečovce|Sečoviec]], ktorým patrili aj v prvej polovici 15. storočia. Od roku 1460 a v prvej polovici 16. storočia boli v držbe [[Zápoľskovci|Zápoľskovcov]]. Po krátkom období koncom prvej polovice 16. storočia, keď boli v držbe [[Košice|Košíc]], v druhej polovici 16. storočia postupne patrili šľachticom Salmovcom (Grófovcom) a [[Turzovci|Turzovcom]]. Keď šľachtic Gál zo [[Sečovce|Sečoviec]] nadobudol v roku [[1391]] Sedlice, do darovacej listiny kráľa [[Žigmund (Svätá rímska ríša)|Žigmunda]] sa dostala aj veta, že s dedinou získava aj právo tunajšieho trhu. Bol to však len zámer šľachtica Gála, aby trhom zvýšil vlastné príjmy zo Sedlíc. [[Trh]] sa tu však neudomácnil. Sedlické [[Sedliak|sedliacke]] domácnosti boli v roku 1427 zdanené daňou [[kráľ]]ovi od 66 [[porta (daňová jednotka)|port]]. Sedlice boli veľkou dedinou, najväčšou v okolí. V druhej polovici 15. a 16. storočia sa väčšina sedliakov odsťahovala alebo schudobnela, upadnúc medzi [[želiar]]ov.
Súčasťou obce bola aj osada Sopotnica, ktorá patrila Somosyovcom. Osada je doložená z roku [[1386]] ako Sapothnicha. V roku [[1828]] v nej bol jeden dom s 18 obyvateľmi. 
[[Súbor:Slovakia village Sedlice 02.jpg|left|thumb|Gazdovský dom asi z roku 1860]]
V rokoch [[1551]], [[1567]] a [[1588]] sedliakov zdanili rovnako od deviatich port, pričom v roku 1567 [[richtár]]  a päť domácností hospodárilo na celých, a osem domácností na polovičných usadlostiach. V rokoch 1567 a 1588 tu žilo 17, resp. 8 želiarskych domácností. Ich počet sa v druhej polovici 16. storočia zmenšoval. V roku 1600 bolo v sídlisku 30 obývaných [[Poddaný|poddanských]]  domov. Pravda, stál v ňom aj kostol, fara, škola, prípadne mlyn. V druhej polovici 15. storočia a v 16. storočí počet obývaných poddanských domov tu postupne klesal. Okolo roku [[1600]] boli Sedlice stredne veľkou dedinou. Okrem osadenstva fary tu žilo len poddanské obyvateľstvo. Sedličania boli známi stolári, kolári, drevorubači, povozníci, chovali dobytok, pálili vápno, obchodovali s obilím.
Obec postihlo niekoľko nešťastí a katastrôf. Napríklad v roku [[1739]] to bol nákazlivý mor  ale nie menším nešťastím bol iste aj požiar, pri ktorom bola 6. augusta [[1824]]  zničená celá dedina.

=== Od 20. storočia ===
Po roku [[1918]] sa obyvatelia zaoberali poľnohospodárstvom, tkáčstvom, zhotovovaním výrobkov z dreva. V obci boli mlyny, píly a kameňolom. [[Jednotné roľnícke družstvo]]  založili v obci v roku [[1959]]. 
Začiatok elektrifikácie, prvý obecný [[rozhlas]]  a prvé premietanie [[film]]u  v prvom dedinskom [[kino|kine]]  v Prešovskom kraji – rok [[1947]]. Zriadenie strednej školy pod názvom – Štátna obvodná [[meštianska škola]] – 1. septembra [[1948]]. Otvorenie autobusovej linky [[Prešov]] – Sedlice 24. septembra 1948. Slávnostné otvorenie prvého dedinského kúpaliska v okrese Prešov 5. júla [[1949]].  Zavedenie prvej telefónnej prípojky – rok [[1950]]. Založenie jednotného roľníckeho družstva I.typu – rok 1950, ktoré sa ale v dôsledku nepriaznivej hospodárskej i politickej situácie  roku [[1953]] rozpadlo. Slávnostné znovuzaloženie jednotného roľníckeho družstva 15. mája [[1959]]. Otvorenie obvodného zdravotného strediska – rok 1959. Vznik detského folklórneho súboru Sedličan – rok [[1973]]. Založenie folklórneho súboru dospelých Sedličan – 12. júna [[1983]]. [[Plyn]]ofikácia  obce [[1987]].

=== Vojnové udalosti ===
[[Súbor:Piestany Slovakia 2.JPG|thumb|Vojenský hrob s nápisom "Ondrej Kotulič", cintorín Piešťany]]

Z obdobia tesne po 1. svetovej vojny, konkrétne z boja o Slovensko (apríl – júl 1919)  sa na starom cintoríne nachádzali, podľa fotografie z roku 2006,dva vojenské hroby. O jednom hrobe sú základné informácie známe a to vďaka údajom z ústrednej evidencie vojnových hrobov. Je v ňom pochovaný vojak Jozef Trojan, príslušník revolučnej maďarskej Červenej armády, ktorý padol pri obci Sedlice v júni 1919. Dátum jeho narodenia a smrti je neznámy. Takisto nie je známe ani presné miesto jeho smrti. Registračné číslo tohto hrobu je 52515400001. Druhý hrob patrí neznámemu vojakovi, a nie je evidovaný. Obidvaja padlí boli maďarskej národnosti a zahynuli v boji s Československou armádou pri obci Sedlice. Zo Sedlíc pochádzal aj voj. Ondrej Makara (nar.3.10.1900), ktorý sa v čase prvej svetovej vojny stal členom [[Česko-slovenské légie|česko-slovenských légií]].

V 2. svetovej vojne, tak ako uvádza [[Ústav pamäti národa]] aktívne medzi ukrajinskými partizánmi bojoval Ján Kupčík,  (narodený roku 1920 v obci Sedlice), bol zaradený na funkciu strelník- 101. peší pluk, [[Zaisťovacia divízia]] slovenskej armády v ZSSR. 10. 5. 1943 sa vzdialil od svojej jednotky. 17.5.1943 bol pri bombardovaní  Tulgoviči ranený.  Pôsobil medzi ukrajinskými partizánmi.  Vojnu prežil.
Podľa údajov z vojenského archívu v [[Trnava|Trnave]] (Č.p.:VaT-1-61-317/2002-Kbš), bojoval od 21.3.1945 vo funkcii, zdravotník - zberač ranených, v radoch [[2. česko-slovenská paradesantná brigáda v ZSSR|2. československej samostatnej paradesantnej brigády]], Jakub Kotulič (narodený 25.7.1923, Sedlice). Z vojenskej služby bol prepustený 8.3.1946.

Z údajov Ústavu pamäti národa v stati: „Osudy slovenských [[Židia|Židov]] 1939-1945, Súpis Židov (1942) “  sa môžeme dozvedieť aj to, že v obci Sedlice bolo k 6. marcu 1942 evidovaných 132 domov, 806 obyvateľov a z nich bolo  7 Židov. Jeden ich dom stal na Valale a druhý na Nižnom konci. Po skončení Druhej svetovej vojny sa do obce nevrátil ani jeden z nich. Ich osud ostal dodnes neznámy.  Keďže medzi obcami Sedlice a Miklušovce sú zvyšky židovského cintorína, uvediem aj počty Židov z okolitých obcí: [[Bajerov ]]– 3, [[Hrabkov]] – 12, [[Klenov]] – 2, [[Meretice]] - 7 , [[Miklušovce]] – 4, [[Žipov]]– 8. 


Obec Sedlice bola od nemeckých okupačných vojsk oslobodená 21. januára [[1945]]. Oslobodili ju     [[vojak|vojaci]] [[Červená armáda|Červenej armády]].

Poznámka. Počas vojny  matriky viedla gréckokatolícka farnosť Miklušovce. Po vojne boli mená niektorých padlých zapísané do kroniky obce (zväzok I., zápis z rokov 1946 – 1947). Záznamy deportovaných židov sú potvrdené v databáze Holocaust Slovakia (USC Shoah Foundation).

=== Obete vojen z obce Sedlice ===
[[Súbor:Sedlice, cintorín 25 Slovakia 11.jpg|thumb|Obete vojen]]
[[Súbor:Sedlice, kostol 26 Slovakia 26.jpg|thumb|Pamätná tabuľa. Oslobodenie obce]]
Počas prvej a druhej svetovej vojny zahynulo viacero obyvateľov obce *'Sedlice** (okres Prešov), ktorí padli na frontoch alebo sa stali obeťami represálií a deportácií.  
Podľa archívnych záznamov farnosti Miklušovce, miestnej kroniky a databáz vojnových strát išlo najmenej o **16 až 20 osôb**.

**Prvá svetová vojna (1914 – 1918)**

Ján Kolesár (1892) – padol pri Przemyśli (Poľsko), 1915.

Michal Dugas (1895) – padol pri rieke Piave (Taliansko), 1916.

Andrej Seman (1890) – nezvestný od roku 1917.

Jozef Hricko (1894) – padol na ruskom fronte, 1916.

Pavol Bujda (1891) – zomrel na následky zranenia, 1918.

Štefan Harčár (1889) – zomrel po vojne v nemocnici v Prešove.

Ján Makara (1894) – zomrel na maláriu v zajateckej nemocnici.

Jozef Pavlovič (1896) – padol na fronte v Haliči.

**Druhá svetová vojna (1939 – 1945)**

Juraj Farkaš (1918) – nezvestný pri Dukle, 1944.

Štefan Harčár ml. (1919) – padol pri Komárne, 1945.

Jozef Harčár (1921) – nezvestný od 1944.

Karol Majerník (1913) – padol na východnom fronte, 1944.

Ján Mikluš (1922) – nezvestný od 1945.

Cyril Kaľavský (1920) – padol 21. 8. 1942 pri Suchaja Cica.

Andrej Kotulič (1917) – zomrel, hrob č. 50744000016, cintorín Piešťany.

**Obete holokaustu**

Anna Weissová (1920) – deportovaná do Osvienčimu, 1942.

Jozef Klein (1910) – deportovaný, nezvestný.

Jakub Klein (1908) – deportovaný, nezvestný.

Mária Kleinová (1912) – deportovaná spolu s deťmi.

Samuel Grünfeld (1905) – obchodník, deportovaný 1942.

Leopold Sameth (1898) – obchodník zo Sedlíc, židovského pôvodu, deportovaný z Prešova do Osvienčimu v máji 1942, kde zahynul.

**Pamiatka obetí*'

V obci nie je žiadny samostatný pamätník pripomínajúci tieto obete. Starý cintorín obsahuje niekoľko vojnových hrobov bez mena, ktoré sú označené ako „nezvestní vojaci 1914–1918“.

=== Živelné pohromy ===
[[Súbor:Sedlice pamätná doska 25 Slovakia 1.jpg |thumb|Pamätná tabuľa. Ničivý požiar rok 1824]] 
Obec postihlo niekoľko prírodných katastrof, nešťastí a živelných udalostí. Zaznamenané boli tieto: 
* nákazlivý mor vypukol v obci roku 1739  
* 6. augusta 1824 požiar zničil celú obec 
* veľký hlad postihol obec v zime roku 1852  
* 10.januára 1931 v obci prepukla epidémia brušného týfusu 
* 17. apríla 1959 pri veľkom požiari na Žabskej strane zhoreli okrem stodôl, šôp a hospodárskych budov aj 3 obytné domy.
* podľa fotodokumentácie z Commons bola 17.7.1993 v obci zaznamenaná veľká prietrž mračien spojená s ničivým ľadovcom, čo spôsobilo zdvihnutie hladiny potoka o 2 metre následok čoho boli zaplavené mnohé záhrady, domy a hospodárske stavby. 
* 3.5.2019 a 26.6.2020 naplavená voda z polí pod Višeľčom,  po silnej prietrži mračien spôsobila zaplavenie cesty nánosmi bahna a dreva, najmä v úseku od Kovaľovej ulice po most na križovatke Nižného konca.

=== Obecné cintoríny ===
Z rozprávania kronikárky pani Albíny Stachurovej, rodenej Pavlovič, ako aj z obecných kroník, sa môžeme dozvedieť, že obec mala najmenej 5 známych miest na pochovávanie  svojich občanov. Zrejme najstaršie pohrebisko bolo pri dnešnej budove materskej školy, kde okolo roku 1840 ešte stal drevený chrám a pri ňom bol cintorín. Druhé miesto kde Sedličania pochovávali  nebožtíkov, bol priestor na Miklušovskej ulici v časti Macijovka. Tretí cintorín, z ktorého dodnes ostal jeden náhrobný kríž s maďarským nápisom, bol v dolnej časti dnešného cintorína.  Štvrtý je terajší, tzv. Starý cintorín, ktorý je stále obcou udržiavaný,  hoci sa tam už nepochováva. Piaty cintorín je ten, čo dnes slúži obci na pochovávanie zomrelých, a je to tzv. Nový cintorín, na ktorom stojí aj dom smútku . Sedličania ešte poznajú aj miesto, kde boli kedysi  pochovávaní Židia. Ide o zvyšky cintorína Za lúkami, ktorý ale patrí do katastra obce Miklušovce. 


=== Obyvateľstvo ===
* [[Štatistika|Štatistické]]  ukazovatele:
V roku [[1787]] mala obec 81 domov a v nich 617 obyvateľov. V roku [[1828]] to už bolo 101 domov a 759 obyvateľov. V súčasnosti odchádzajú ľudia za prácou do  vzdialeného mesta Prešova, alebo odchádzajú do okolitých dedín kde pracujú najmä v poľnohospodárstve. Niektorí obyvatelia pracujú aj v Košiciach, [[Spišská Nová Ves|Spišskej Novej Vsi]] a podobne. V súčasnej dobe  má obec o málo viac ako 1040 obyvateľov a viac ako 270 domov.
Podľa sčítania obyvateľstva boli v roku 2001 zistené nasledujúce demografické ukazovatele: 

* [[Národ|Národnostné zloženie]]
** [[Slováci]] – 99,13%;
** [[Rusíni]] – 0,10%;
** [[Ukrajinci]] – 0,39%;
** [[Česi]] – 0,39%.
* [[Náboženstvo|Náboženské vyznanie]]
** [[Rímskokatolícka cirkev|Rímskokatolícke]] – 85,27%;
** [[Gréckokatolícka cirkev|Gréckokatolícke]] – 12,39%;
** [[Evanjelická cirkev augsburského vyznania|Evanjelické]] – 0,39%;
** [[Pravoslávie|Právoslavné]] – 0,10%;
** [[Ateizmus|Bez vyznania]] – 0,48%.
* [[Ekonomika|Ekonomická aktivita]]:
** Aktívne osoby – 475
** Pracujúci – 358
** Nezamestnaní – 85
* [[Priezvisko|Najčastejšie priezviská v obci]]

V obci sa v roku 1995 nachádzali najčastejšie tieto priezviská:
 
[[Timko (priezvisko)|Timková]] 60×, [[Timko (priezvisko)|Timko]] 55×, [[Kotulič (priezvisko)|Kotuličová]]  31×,[[Kotulič (priezvisko)|Kotulič]]  30×, [[Pavlovič (priezvisko)|Pavlovič]] 18×, Adzimová 17×, Dubecká 16×, Dubecký 16×, [[Pavlovič (priezvisko)|Pavlovičová]] 14×, Adzima 14×, Vargová 14×, [[Fedor (priezvisko)|Fedor]] 14×, Varga 13×, Fiľakovský 13×, Makara 12×, Petrenčák 12×, Makarová 12×,[[Palko (priezvisko)|Palko]] 11×, [[Fedor (priezvisko)|Fedorová]] 11×, Kollarčíková 10×, Tlumač 10×, Petrenčáková 10×, [[Palko (priezvisko)|Palková]] 9×, [[Vaško (priezvisko)|Vaško]] 9×, Guman 9×, Šoltésová 9×, Vargošková 9×, Prokopová 8×, Fiľakovská 8×, Chomjaková 8×, Onofrejová 8×, Šoltés 8×, [[Lacko (priezvisko)|Lacko]] 8×, Kollarčík 7×, Krajňák 7×, Senčáková 7×, Sýkora 7×, [[Lacko (priezvisko)|Lacková]] 7×, Onofrej 7×, Tlumačová 7×, Prokop 7×, Stachurová 7×, [[Maďar (priezvisko)|Maďar]] 6×, Dzurendová 6×, Chomjak 6×, Stachura 6×, Sýkorová 6×, Hudák 6×, Gumanová 6×, Vargoško 5×, Lyzáková 5×, Štefko 5×, Popadičová 5×, Hudáková 5×, Šoltesová 5×, Mrúzová 5×, Kupčiková 5×, Svat 5×, Skybová 5×, Mrúz 5×, Rusnáková 5×, Maričaková 4×, Vašková 4×, [[Jurko (priezvisko)|Jurková]] 4×, Bačiková 4×, Dolinský 4×, Dolinská 4×, Kollarčiková 4×, Ivan 4×, Huňady 4×, Čandová 4×, Semančík 4×, Rončík 4×, Sykora 4×, Skyba 4×, Liba 4×, Martonová 4×, Sikora 4×, Kočiščáková 4×, Libová 4×, Popadič 4×, Kočiš 4×, Bačik 4×, Maričák 4×, Svatová 4×, Krajňáková 3×, Feč 3×, Harčárová 3×, Hedvigová 3×, Bartko 3×, Šebeš 3×, Mitrík 3×, Slávová 3×, Čuchta 3×, Fedorková 3×, Husák 3×, Štefková 3×, Fedorko 3×, Jurčák 3×, [[Pavlík (priezvisko)|Pavlíková]] 3×,.. V obecnej kronike sú zaznamenané aj tieto židovské priezviska: Blayer, Friedmann a Sameth.  V archívnych záznamoch sa uvádzajú aj židovské priezviská Klein, Weiss a Spitzer (v niektorých prameňoch aj Krausz).

=== Partnerské obce ===
Ðurđevo (Ďurďov) v Srbsku a juhočeské mesto Sedlice okres Strakonice.

=== Ocenenia udelené obci ===
* Plaketa  Za zásluhy a rozvoj ochrany pred požiarmi.
Obci Sedlice ju odovzdal [[9. máj]]a [[2006]]  počas osláv Svätého Floriána na pešej zóne v Prešove [[minister]] vnútra SR [[Martin Pado]].

== Kultúra a zaujímavosti ==
=== Pamiatky ===
* [[Rímskokatolícka cirkev v Slovenskej republike|Rímskokatolícky]] [[Kostol Premenenia Pána (Sedlice)|Kostol premenenia Pána]], jednoloďová [[neoklasicizmus|neoklasicistická]] stavba s pravouhlým ukončením [[Presbytérium (priestor v kostole)|presbytéria]] a predstavanou vežou, z roku [[1859]]. Obnovou prešiel v rokoch [[1917]] – [[1918]]. V interiéri sa nachádza výmaľba od [[Jozef Hanula|Jozefa Hanulu]] z roku 1918. Presbytérium je zaklenuté plytkou valenou [[klenba|klenbou]], loď je plochostropá. Hlavný [[oltár]] je [[eklekticizmus|eklektický]] z doby obnovy kostola. Fasády sú hladké s oknami s lomeným záklenkom. Veža je členená kordónovou rímsou a ukončená ihlancovou helmicou.
<gallery>
Súbor:Sedlice, kostol 26 Slovakia 10.jpg|Kostol Premenenia Pána
Súbor:Sedlice, kostol 26 Slovakia 1.jpg
Súbor:Sedlice, kostol 26 Slovakia 13.jpg
Súbor:Sedlice10Slovakia43.JPG|Interiér kostola
Súbor:Sedlice10Slovakia48.JPG
</gallery>

=== Obecná knižnica === 
bola v Sedliciach  založená už v roku 1969. Knižnica poskytuje knižnično-výpožičné
a internetové služby pre obyvateľov obce, ale aj blízkeho okolia. Pre používateľov knižnice je
k dispozícii približne 10 000 kníh, denná tlač (Pravda, Korzár), časopisy (Burda, Slovenka, Rebeca, Zdravie, Katarínka, Nápady a rady), 4 počítače s pripojením na internet, laserová tlačiareň, počítač s knižničným programom na rýchle vyhľadávanie kníh a čitateľský kútik.

=== Fotografie o obci === 
Najviac čiernobielych obrázkov o obci, z ktorých je väčšina v súkromných archívoch, pochádza z obdobia medzi vojnami. Sú to čiernobiele obrázky, ktoré hoci v mnohých prípadoch nemajú potrebnú kvalitu a  boli veľmi malých rozmerov, ( 5x4 cm  a najväčší  12x8 cm) sú cenné najmä ako foto-dokumentačný materiál o histórii obce. Určite treba spomenúť, že je to zásluhou najmä pána Imricha Pavloviča, ktorý bol jedným z prvých vlastníkov fotoaparátu v obci. Druhým zanietencom, ktorému vďačíme za množstvo historických fotografií o obci Sedlice, bol Metod Kaľavský.  A opomenúť nesmieme ani pána farára Kerna, ktorý v povojnovom období zvečnil väčšinu obyvateľov obce, lebo na fare mal malý fotoateliér.
Od roku 2006 začal masívne svoje fotografie o obci Sedlice uverejňovať na celosvetovom portáli Commons [https://commons.wikimedia.org/wiki/Category:Sedlice] Ing.Mgr.Jozef Kotulič [https://commons.wikimedia.org/wiki/User:Doko], ktorého zásluhou sa dovtedy neznáma obec zviditeľnila na celom svete. Vďaka tomu, stránka o obci bola  preložená už do 23 cudzích jazykov.

=== Divadlo ===
[[Súbor:Slovakia Sedlice 216.JPG|thumb|Miestni mládenci ako divadelní ochotníci 1942]]
Začiatky ochotníckeho divadelného súboru siahajú až do roku [[1918]] kedy vznikla 1. [[Československá republika]]. Za pomoci vtedajších učiteľov bol pri Osvetovej besede založený prvý divadelný ochotnícky krúžok Poľana.


=== Hudba, spev a tanec ===
* [[Sedličan (detský súbor)|Sedličan]] – detský folklórny súbor pri Základnej škole Sedlice
* [[Sedličan (súbor dospelých)|Sedličan – folklórny súbor dospelých]]
K úspechom súborov patrí:
* Na STV v relácii Kapura  sa 15.11.2008 Folklórny súbor  Sedličan umiestnil na prvom mieste s piesňou  „V nedzeľu na valaľe“.
* V rádiu Janko Hraško mal [[8. január]]a [[2009]] veľkú sledovanosť záznam z vystúpenia Folklórneho súboru  Sedličan  s pásmom „Fašiangy a zmes tancov“.

=== Pozoruhodné stavby ===
* Budova prvej garáže autobusu verejnej autobusovej dopravy
* Dom smútku
* [[Budova]] základnej školy
* Budova materskej škôlky
* Budova prvého obecného bytu riaditeľa školy
* Budova Športového klubu Sedlice
* Administratívna budova poľnohospodárskeho družstva podielnikov
* [[Monolit]] verejných budov v centre obce
Svoje priestory tu majú nasledujúce ustanovizne : obecný úrad, [[matrika]], obradná sieň, spoločenská sála, [[kino]]sála s javiskom, [[pošta]], miestna knižnica, obvodné zdravotné stredisko, kaderníctvo a holičstvo, hasičská zbrojnica, maloobchodné predajne. 
* Budova nákupného strediska
* Nová budova nákupného strediska
* Budova prvého bytového domu v obci
* Starý roľnícky [[dom]]
* Viac ako 100 ročná kamenná roľnícka pivnica s oblúkovitým stropom
* Zvyšky starého židovského [[cintorín]]a 

=== Obecný park ===
[[Súbor:Slovakia Sedlice 63.jpg|thumb|Obecný park]]
* Park pred budovou cukrárne
* Park medzi mostami na Valale
* Park na Vyšnom konci

=== Chránené územie ===
==== [[Dunitová skalka]] ====
[[Súbor:Obec Sedlice Dunitova skalka Slovakia.jpg|left|thumb|Kamena Dunitová skalka]]
Dunitová skalka je prírodná rezervácia v Sedliciach. Prvá  zdokumentovaná zmienka o tejto lokalite  siaha až do roku 1869,  keď tam vykonal prvý vedecký výskum, významný slovenský geológ  [[Dionýz Štúr]].  V chotári Sedlíc je od roku 1964 na ploche  prírodná rezervácia Dunitová skalka so vzácnym povrchovým výskytom horniny dunitu (peridotit – hlbinná vyvretá hornina obsahujúca prevažne olivín, malé množstvo pyroxénu, amfibolu, biotitu, augitu, magnetitu a i.), s typickými hadcovými rastlinnými spoločenstvami.

==== [[Volovské vrchy]] ====
Katastrálne územie obce Sedlice patrí do národného zoznamu chránených vtáčích území s názvom Volovské vrchy.
Je tu preukázané hniezdenie druhov [[bocian čierny]] (*Ciconia nigra*), [[včelár lesný]] (*Pernis apivorus*), [[sova dlhochvostá]] (*Strix uralensis*), [[žlna sivá]] (*Picus canus*), [[ďateľ čierny]] (*Dryocopus martius*), [[muchárik červenohrdlý]] (*Ficedula parva*) a [[muchárik bielokrký]] (*Ficedula albicollis*). Pravidelne tu hniezdi viac ako 1% národnej populácie druhov [[výr skalný]] (*Bubo bubo*), [[orol skalný]] (*Aquila chrysaetos*), [[tetrov hoľniak]] (*Tetrao tetrix*), [[tetrov hlucháň]] (*Tetrao urogallus*), [[jariabok hôrny]] (*Bonasa bonasia*), [[prepelica poľná]] (*Coturnix coturnix*), [[rybárik riečny]] (*Alcedo atthis*), [[ďateľ bielochrbtý]] (*Dendrocopos leucotos*), [[ďateľ prostredný]] (Dendrocopos medius), [[krutihlav hnedý]] (*Jynx torquilla*), [[penica jarabá]] (*Sylvia nisoria*), [[hrdlička poľná]] (*Streptopelia turtur*), [[muchár sivý]] (*Muscicapa striata*), [[orol krikľavý]] (*Aquila pomarina*), [[kuvik kapcavý]] (*Aegolius funereus*), [[kuvik vrabčí]] (*Glaucidium passerinum*), [[ďateľ trojprstý]] (*Picoides tridactylus*) a [[strakoš červenochrbtý]] (*Lanius collurio*).

=== Dobrovoľný hasičský zbor ===
[[Súbor:Rok 1958 požiarničky obec Sedlice 19 Slovakia.jpg|thumb|Hasičské družstvo žien rok 1958]]
V roku [[1924]] bol z iniciatívy 20 občanov založený dobrovoľný hasičský zbor. Za veliteľa zboru si zvolili Imricha Dubeckého. 5. júna [[2011]] bola do činnosti slávnostne uvedená nová Hasičská stanica v Sedliciach.

=== Poľovnícke združenie Sopotnica ===
Prvé písomné zmienky o poľovníctve v Sedliciach sú z roku [[1936]], kedy bol založený Lovecký spolok, ktorého revír siahal od Sedlíc až po Čiernu horu. V roku [[1994]] bolo vytvorené terajšie Poľovnícke združenie Sopotnica, ktoré má prenajatý poľovný [[revír]] o celkovej výmere . Táto výmera je tvorená lesnými a poľnými poľovnými plochami v katastroch obcí Sedlice, [[Suchá Dolina]], [[Ľubovec]], [[Janov (okres Prešov)|Janov]], [[Bzenov]], [[Rokycany (okres Prešov)|Rokycany]], [[Bajerov]] a [[Kvačany (okres Prešov)|Kvačany]]. V  revíri je možné bežne stretnúť srnčiu, jeleniu, diviačiu zver a samozrejme líšku. Menej sa vyskytuje [[jazvec]], [[zajac]], [[bažant]] a [[jarabica]]. Ojedinele sa v revíri zdržiava [[vlk]] a [[rys]].
Výsledky dobrej starostlivosti poľovníkov o prenajatý revír a zver v ňom sú každoročné prezentované na chovateľských prehliadkach trofejí.



=== Zaujímavosti ===

==== Publikácie o obci ====
* *Pamätná kniha obce Sedlice *
Obsahuje predslov o období 1. svetovej vojny  a záznamy z rokov 1933 – 1946
* *Kronika obce Sedlice*
Obdobie rokov 1944 – 1950 a záznamy z rokov 1958 – 2015.
* *Sedlice – kronika obce*
Najucelenejší obraz o obci ponúka 248-stranová publikácia z roku 2014 , ktorú editoval Mgr. Bohumil Kaman v úzkej spolupráci so širokým  autorským kolektívom. Fotografiami prispel Ing. Mgr. Jozef Kotulič.
* *Sedlice – podhorská obec Šarišskej vrchoviny* 
Druhé vydanie publikácie je od roku 2018 dostupné na internete Univerzitnej knižnice Prešovskej univerzity. Autori: Ing.Mgr. Jozef Kotulič, doc.Ing.Rastislav Kotulič, PhD.
* *Kamenistá cesta*
Biografia rodáka Mgr. [[Metod Kaľavský|Metoda Kaľavského]] z roku 2004.
* *Kim v Śedľici budzem * 
Spevník z roku 1993, obsahuje 40 ľudových piesní a tzv. pripoviedky, ktoré v sedlickom nárečí zaspievala a vyrozprávala Mária Makarová, rod. Kotuličová. Zostavili ho PhDr. František Matúš a doc. Ing. [[Miloslav Kotulič]] , CSc.
* *25 rokov spoločného hospodárenia JRD Pokrok Sedlice*
Knihu  napísali Eduard Mikita, Ján Palko a Michal Parrák v roku 1986.
* *Z mennej deklinácie sedlického nárečia*
Vedecká jazykovedná štúdia z roku 1957, ktorú napísal PhDr. [[Izidor Kotulič]], CSc.

====Veľké spoločenské akcie====
* *9. augusta 2009 si obyvatelia obce  spolu s pozvanými hosťami  slávnostne pripomenuli 680. výročie existencie obce, 150. výročie od výstavby kostola a 85. výročie vzniku dobrovoľného hasičského zboru*
* Sedličania už niekoľko rokov organizujú preteky v kosení ručnou kosou

==== Významné návštevy ====
* roku [[1965]] obec navštívila významná slovenská speváčka ľudových piesní [[Janka Guzová]], rodáčka z neďalekej spišskej  obce [[Žakarovce]],
* *10. februára 2001 košický arcibiskup – metropolita Mons. Alojz Tkáč *,
* *7. augusta 2005 košický pomocný biskup Mons. Bernard Bober *,
*  *23. januára  2016 obec navštívil podpredseda vlády a minister vnútra SR JUDr. Robert Kaliňák*

==== Perličky ====
Viete, že
*  predtým, ako sa začalo so stavbou novej železničnej trate medzi Margecanami a Kysakom, keď sa plánovala výstavba Ružínskej priehrady,  prebehli rozsiahle diskusie o jej trase a ako možná alternatíva sa javila aj trasa, kde by  za Kysakom trať odbočila do údolia [[Svinka|Svinky]]  a cez Sedlice by sa dostala až do Margecian?
* najvzdialenejšie body sedlického chotára vo smere sever - juh sú od seba vzdialené 6,2&nbsp;km a v smere východ - západ 5&nbsp;km ?
* najvyšším bodom sedlického chotára je vrch Ostrý hrb - 658 m n/m, lokalita Zimný žliabok ? 
* najnižšie položeným miestom sedlického chotára je koryto potoka Sopotnica - 400 m n/m, lokalita Hájovňa Pri Olajošovi ? 
* podľa zápisu z kroniky si sedlickí mládenci brali za ženy prednostne miestne dievčatá. A ak sa niektorá z nich aj napriek tomu nevydala, potom "odcestovala do Ameriky" ?

=== Miestne zvyky a tradície ===

==== Kroje – Sedlická výšivka ====
[[Súbor:Slovakia Sedlice 128.jpg|thumb|Sedlický mužský kroj]]
Sedlická výšivka bola jedným zo znakov odlíšenia regionálnej diferencovanosti a je typická pre oblasť Šarišskej vrchoviny. Dekoratívne pôsobila najmä na košeliach, zásterách, [[Paličkovaná čipka|čepcoch]] a šatkách. Tak ako inde na Slovensku aj v Sedliciach sa dievčatá  už od detstva učili jednotlivým technikám vyšívania. Vyšívať vedela takmer každá [[žena]]. Inšpiráciu na motívy výšiviek hľadali najmä v okolitej krásnej prírode – kvety, listy, plody, stromy, atď. Jednou zo šikovných výšivkáriek bola za mladí aj pani Veronika Kotuličová, rod. Fedorová.

V obci aj v dnešnej dobe miestne, staršie ženy denne nosia šarišský kroj. Mladí len pri veľkých slávnostiach. [[Kroj]]e starších žien sú spravidla v tmavých farbách. Kroje mladých ľudí sú vo farbách živých a veselých. Túto pestrosť krojov je možné posúdiť najmenej raz v roku, obyčajne v prvú augustovú nedeľu, keď je  v obci [[sviatok]], v miestnom názvosloví – hostina, a to pri príležitosti cirkevného sviatku Premenenia Pána. V tento [[deň]] sa v obci obyčajne konajú [[Folklór|folklórne slávnosti]]. Spoločne sa tu stretávajú nielen miestni obyvatelia, ale aj rodáci a pozvaní hostia.
[[Súbor:Stavanie mája Sedlice 18 Slovakia1.jpg|vľavo|thumb|Stavanie mája]]
==== [[Stavanie májov]] ====
Každý rok v sobotu pred Rusadľami je zvyk, keď najmä mládenci stavajú pred domy, na výdaj súcich diev, živé stromy – briezky, ktoré sú bohato ozdobené papierovými farebnými stuhami. Pre každého, kto aspoň raz v nedeľu ráno na [[Turíce|Rusadle]], išiel  do kostola po takto ozdobenej dedine je to zážitok na celý život.

==== Vinšovačky ====
Na Viliu, čiže v miestnom zvyklosloví na Štedrý deň a Nový rok, chodia cez deň, najmä detí svojim príbuzným a známym [[vinš]]ovať. Večer na Štedrý deň, ešte pred odchodom do kostola na Polnočnú omšu, je zaužívaný zvyk chodiť po spievaní kolied a vinšovaní. Uvediem len niektoré  z vinšovačiek, v originálnom miestnom šarišskom [[nárečie|nárečí]].
* Pochvaľeni budz Ježiš Kristus
A ja vam vinčujem na totu svatu Viľiju i novi rok 
Žebi vam Pam Boh pomoh 
Tote švjatki prežic
Druhe dožic
S menšima hrjechami
S vekšu radoscu
S Božu miloscu
Od Pana Boha lasku
Od sušedoch prjaznosc
Na poľu dobru urodu 
Vo dvore dobri prichod
V chiži ščesce zdravje  a hojne boske požehnaňe
Ešči vam vinčujem
Co vi sebe sami
Od mileho Pana Boha požadace
Visľiš Paňe Bože! 
(zo Sedlíc – Šarišská vcrchovina)

==== Na zasmiatie ====
Jeden vtip z 18.4.1915 pre  .. „pre vichodnoslovenski ľud“...

Dobre trime šľub

A.: Preco piješ z fľaški ?

B.: Šľuboval som žeňe, že še pohara ňikda ňedotkňem.

=== Kulinárske špeciality ===
* Strešenina
Potrebujeme:  zemiakov,  kyslej kapusty,10 dg domácej údenej slaniny, 20 dg domácej údenej klobásky, 1 veľkú cibuľu.
Postup: zemiaky v šupke umyjeme a uvaríme ako na zemiakový šalát. Údenú slaninu a  klobásku nakrájame na kocky a na panvici opekáme. Očistíme cibuľu, pokrájame na drobno a spolu so slaninou a klobáskou zapeníme. Do tejto zmesi pridáme kyslú kapustu a pri občasnom premiešaní, asi 10 minút spolu dusíme. Zemiaky očistíme od šupky, nakrájame na menšie štvrťky dáme do väčšej misy kde pridáme pripravenú kapustovú zmes. Všetko premiešame, alebo po šarišský "strešeme" a máme chutné a výdatné jedlo. Recept nám poskytla pani Verona Kotuličová.
* Český knedlík z rožkov
Potrebujeme: 5 kusov rožkov, 2 dl mlieka, štipku soli, 1 vajce a  výberovú múku na riedke cesto.
Postup: z mlieka, múky a celého surového vajca urobíme riedke cesto, pridáme soľ a rozmiešame. Pokrájané rožky dáme do pripraveného cesta. Zmes spolu premiešame a necháme stať pol hodiny. Takto odležané cesto rozdelíme na polovice, vytvarujeme knedľu, ktorú obalíme výberovou múkou a necháme znova stať pol hodiny. Knedle vložíme do vriacej vody a varíme  10 minút na každej strane. Uvarenú knedľu necháme mierne vychladnúť. Pokrájame ju na asi 1 centimeter hrubé plátky a podávame ako prílohu k hlavným, najmä mäsitám jedlám s kapustou alebo omáčkou.
Recept nám poskytla pani Mária Čekanová
* Nakladaná tekvica
Potrebujeme: 2 litre pitnej vody, 2 väčšie tekvice, 1/2 dl octu, citrodeko podľa chuti, 80 dg cukru, 3 kusy umytých citrónov. Postup: tekvicu zbavíme šupy a jadrovníka. Pokrájame na kocky. Z vody, octu, cukru, citrodeka a šťavy z dvoch citrónov urobíme sladkokyslý nálev. Pokrájanú tekvicu a jeden pokrájaný cintrón aj s kôrou zalejeme týmto nálevom a necháme stať 24 hodín. Po tejto dobe celú zmes krátko povaríme a po miernom ochladnutí nalievame do 0,7 litrových zavareninových skleníc. Sklenice uzatvoríme a dáme sterilizovať. Takto naloženú tekvicu podávame ako kompot k hlavným jedlám so zemiakovou prílohou. Recept nám poskytla pani Verona Kotuličová.
* Kysnutý čerešňový koláč
Potrebujeme: 3/ výberovej múky, 1 kilogram vykôstkovaných čerešní, celé surové vajce, 2 hrste cukru, štipku soli, droždie, 1 dl mlieka, vanilku, maslo a olej. Múku, vajce, droždie, mlieko a štipku soli zapracujeme do cesta, ktoré necháme vykysnúť. Po vykysnutí cesto dáme na vymastený plech, urovnáme ho a navrch poukladáme vykôstkované čerešne. Z masla, cukru a vanilkového cukru urobíme posýpku s ktorou  cesto na plechu posýpeme. Dáme do vyhriatej rúry a pečieme asi 30 minút. Podávame po hlavnom jedle ako zákusok. Recept nám poskytla pani Mária Čekanová.

== Hospodárstvo a infraštruktúra ==

=== Doprava ===
[[Súbor:Križovatka autobusová zastávka.jpg|thumb|Autobusová zastávka]]
Obec má len autobusové spojenie. Prvý autobus na trase Prešov – Sedlice začal premávať 24. septembra [[1948]]. Vybudované cestné komunikácie sú udržiavané v zjazdnom stave aj v zime. Autobusy majú východiskovú stanicu [[Prešov]]  a pri včasných ranných spojov aj Sedlice a Klenov. Zástavky autobusovej trasy: Prešov autobusova stanica – Prešov ul. Levočská – Cemjata – Bzenov – Janov – Radatice – Ľubovec rázcestie Ruské Pekľany – Ľubovec stred obce – Ľubovec poľnohospodárske družstvo – Suchá Dolina – Sedlice základná škola – Sedlice stred obce – Sedlice poľnohospodárske družstvo – Sedlice kameňolom – Miklušovce – Klenov – [[Margecany]] železničná stanica.Celá trať meria asi 41 kilometrov. Na trati sú vybudované, zastrešené a  udržiavané autobusové zástavky.
Do obce sa tiež môžete dostať aj z komunikácie Prešov – Žipov  – Margecany  odbočením z rázcestia Klenovský vrch doľava. 
Od  rýchlikovej železničnej stanice Kysak je v lete zjazdná a udržiavaná 
cesta na trase [[Kysak (okres Košice-okolie)|Kysak]] – [[Obišovce]] – Ruské Pekľany – Ľubovec – Suchá Dolina – Sedlice. Podobne je v lete zjazdná ale neudržiavaná 
cesta [[Chminianska Nová Ves]] – [[Chmiňany]] – [[Hrabkov]] – rázcestie [[Žipov]] – doprava na – rázcestie Klenovský vrch – tu doľava na – Sedlice. 
[[Súbor:Sedlice vjazd od Prešova.jpg|left|thumb|Sedlice vjazd od Prešova]]
Cesty sú tu  pomerne úzke a v úseku [[Lom|Kameňolom]]  Sedlice – Prešov  v pracovných dňoch aj značne preťažené  nákladnou dopravou. Cez víkendy je trasa Prešov – Sedlice – Klenovský vrch – Žipov – [[Rokycany (okres Prešov)|Rokycany]] – Prešov obľúbenou cyklotrasou. Na ceste je mnoho zákrut s veľkými prevýšeniami a veľa neprehľadných úsekov. Cez všetky obce je obmedzená rýchlosť na /hod. V obci Sedlice to kontroluje digitálny merač rýchlosti.

=== Miestne firmy ===
[[Súbor:Village Sedlice 124.jpg|thumb|Areál družstva podielníkov]]
[[Súbor:Village Sedlice 121.jpg|thumb|Kameňolom]]
Prvé súkromné podnikanie v obci, začalo ešte pred vznikom Československa. V roku 1902 pôsobil v obci mlynár Karol Prokop, krčmár Ján Onofrej, obchodník Šalamon Blayer a krčmárka vdova po Izákovi Friedmannovi. Po vzniku Československa roku 1921 získal živnosť na zriadenie výčapu  občan Sedlíc, Michal Safko. 13.6. 1928 bol do Živnostenského registra zapísaný  Andrej Bačik s predmetom podnikania - mlátenie obilia benzínovou mláťačkou. Známy bol aj miestny židovský podnikateľ Jakub Jozef Sameth, ktorý od roku 1931 prevádzkoval miestny obchod so zmiešaným tovarom a krčmu. Z tohto obdobia je možné spomenúť aj ďalších drobných živnostníkov:  Helena Kaľavská - predaj zmiešaného tovaru; Michal Vaško, Michal Fedor - pálenie a obchod s vápnom; rodina Prokopova - mlynárstvo; Ján Dubecký - kováčstvo; Ján Pavlovič - stolárstvo. Súkromné podnikanie v Sedliciach, tak ako aj všade inde v Československu, násilne zaniklo po roku 1948. Znovu bolo obnovené až od roku  1990. 

=== Mliečny automat ===
Obec Sedlice je jednou z mála obcí v prešovskom okrese, ktorá po vzájomnej dohode s miestnym Poľnohospodárskym družstvom podielnikov v roku 2010 dala do užívania moderný mliečny automat priamo v centre obce. O jeho výhodnosti sa denne presviedčajú nielen obyvatelia obce Sedlice ale aj  obyvatelia z okolitých obcí.

== Verejné ustanovizne ==
=== Farský úrad Sedlice ===
Farský úrad má [[Farnosť Sedlice]] s [[Kostol Premenenia Pána (Sedlice)|kostolom Premenenia Pána]] z roku [[1859]]. Filiálne obce: Suchá Dolina. Kostol sv.Cyrila a Metoda z roku [[1925]], Miklušovce a Klenov. V týchto obciach nie je rímskokatolícky kostol, sú v nich [[Gréckokatolícka cirkev|gréckokatolícke]] [[cerkev|cerkvi]].
Kostol je majetkom rímskokatolíckej cirkvi v Sedliciach, no užívajú ho aj veriaci gréckokatolíckeho obradu, a to v presne stanovených dňoch a každú tretiu nedeľu v mesiaci. V r. [[2001]]  po vzájomnej dohode kňazov oboch obradov bola uzavretá zmluva, ktorú podpísali aj biskupi oboch obradov. Veľký vplyv na  občanov obce mal vdp. Anton Dujsík a vdp. Ján Pál, ktorí najmä v čase I. a II. svetovej vojny  mnohým ľuďom pomohli pri záchrane  životov.

=== Obvodné zdravotné stredisko ===
[[Súbor:Village Sedlice Slovakia 0926.jpg|thumb|Zdravotnícke stredisko]]

Otvorené bolo v roku [[1959]] a chodili sem pacienti zo spádových obcí Sedlice, Klenov, Miklušovce, Suchá Dolina, Ľubovec, Ruské Pekľany. Sídli v centre obce v bývalom kultúrnom dome. Má ambulanciu praktického [[lekár]]a  a ambulanciu zubného lekára. Najbližší detský lekár je v obci Bzenov. V pamäti občanov tohto regiónu sa svojim prístupom k pacientom nadlho uchovajú lekárske osobnosti MUDr. Ondrej Uhriňák, MUDr. Cecília Bohačíková, MUDr. Ralbovský a zdravotná sestra Mária Čuchtová.

=== [[Základná škola s materskou školou (Sedlice, okres Prešov)]] ===
[[Súbor:SedliceSchool12Slovakia.JPG|thumb|Základná škola]]

Základná škola sídli v dvojposchodovej budove postavenej v roku 1960. Areál školy tvorí ucelený územný celok kde sa nachádza hlavná budova školy, samostatná budova telocvične, objekt školskej jedálne, vlastný zdroj pitnej vody, kanalizácia, futbalové ihrisko,  školský pozemok s ovocnými a okrasnými drevinami. Do plne organizovanej základnej školy chodia deti zo spádových obcí Sedlice, Klenov, Miklušovce, Suchá Dolina a Ľubovec. 
Materská škôlka sídli mimo areálu základnej školy.Jej história siaha až do roku 1947. Je umiestnená v historickej budove bývalej ľudovej školy, ktorá bol postavená v roku 1899. Škôlka má vlastné detské ihrisko a priľahlý ovocný sad. Navštevujú ju deti predškolského veku zo Sedlíc a  okolitých dedín.

=== Komunitné centrum profesionálnej pomoci ===

Obec má vlastné priestory pre „Komunitné centrum profesionálnej pomoci“. Centrum je určené pre občanov obce a má im pomáhať pri riešení ich ťažkostí spôsobených najmä dlhodobým pôsobením negatívnych vplyvov chudoby.

== Šport ==
[[Obrázok:Sedlice12Slovakia27.JPG|thumb|Miestne kolo spartakiády 19. máj 1985]]
História organizovaného športu sa v Sedliciach začala písať  až po Druhej svetovej vojne. Športové dianie sa sústreďovalo  najmä okolo bývalého futbalového oddielu Sokol Sedlice. Aktívny bol aj turistický oddiel, ktorý  vlastnil drevenú zrubovú chatu Nezábudka.  Chata  po požiari už nebola obnovená. V súčasnosti  sa športová  činnosť sústreďuje v dvoch športových kluboch. 
=== Československá spartakiáda ===
Sedlickí žiaci sa pravidelne zúčastňovali  jednotlivých kôl československej spartakiády. Posledná spartakiáda sa konala 19. mája 1985 na ihrisku miestnej Základnej deväťročnej školy.

=== ŠK Sedlice === 
Športový klub  Sedlice má  futbalový oddiel a od roku 2006 aj stolnotenisový oddiel.

=== Horal Sedlice ===
V obci  bol v roku 2009 založený  turistický oddiel  „Horal Sedlice“, ktorý je členom  Klubu slovenských turistov.

== Galéria ==
=== Najstaršie artefakty ===
<gallery>
Sedlice15Slovakia13.JPG|Historický otlačok obecnej pečate, rok 1780
Slovakia village Sedlice 54.jpg|Historický, rakúsko-uhorský 1/2 grajciar, rok 1812
Sedlice zvon 16Slovakia1.JPG|Kostolný zvon svätého Michala Archanjela z roku 1824
Sedlice kostol16Slovakia.JPG|Plán kostola z roku  1858
Slovakia Sedlice 273.JPG|Kostol Premenenia Pána postavený v roku 1859
Slovakia Sedlice 370.JPG|Pôvodná roľnícka usadlosť, dom a pivnica asi z roku 1860
Sedlice15Slovakia12.JPG|Historický otlačok obecnej pečate, rok 1866
Slovakia village Sedlice P1933.JPG|Historická, náhrobná tabuľa v maďarskom jazyku,rok 1870
Village Sedlice 719.jpg|Budova fary bola postavená v rokoch 1876 až 1877
Sedlice12Slovakia4.JPG|Budova prvej školy z roku 1899
Sedlice 16Slovakia19.jpg|Budova bytu riaditeľa školy z roku 1899
</gallery>

=== Publikácie o obci ===
<gallery>
Image: Sedlice12Slovakia30.JPG|Pamätná kniha obce Sedlice (1933)
Image: Sedlice12Slovakia10.JPG|Obecná kronika (1956)
Image: Sedlice publikácie 18 Slovakia5.jpg|Z mennej deklinácie sedlického nárečia (1957)
Image: Sedlice publikácie 18 Slovakia.jpg|Bulletiny (1983),(1991),(2009)
Image: Sedlice publikácie 18 Slovakia1.jpg|Kamenistá cesta (2004); JRD Pokrok Sedlice (1986)
Image: Sedlice publikácie 18 Slovakia4.jpg|Sedlice (okres Prešov). Wikipédia slobodná encyklopédia (2006)
Image: Christmas10Slovakia4.JPG|Sedlice podhorská obec Šarišskej vrchoviny (2007)
Image: Sedlice publikácie 18 Slovakia10.jpg|Sedlice web stránka obce (2009)
Image: Sedlice publikácie 18 Slovakia7.jpg|Ozveny Sedlíc - obecné noviny (2009)
Image: Villages14Slovakia745.JPG|Sedlice kronika obce (2014 )
Image: Sedlice publikácie 18 Slovakia2.jpg|Chlapča zo Šarišskej vrchoviny (2015)
Image: Sedlice podhorská obec Šarišskej vrchoviny 18 Slovakia.jpg|Sedlice podhorská obec Šarišskej vrchoviny (2018)
</gallery>

=== Pohľadnice ===
<gallery>
Image:Vianočný vinš. Sedlice 23 Slovakia 1.jpg|Adventný veniec
Image:Sedlice15pohladnica.jpg|Koláž
Image:Slovakia15pohladnica1.jpg|Pohľadnica, obec Sedlice
Image:Slovakia15pohladnica2.jpg|Pohľadnica, kostol Premenenia Pána
Image:Slovakia15pohladnica3.jpg|Pohľadnica, Sedlice v zime 
Image:Slovakia15pohladnica4.jpg|Pohľadnica, Dunitová skalka
Image:Panoráma. Názvy chotára. Sedlice 23 Slovakia 5.jpg|Názvy ulíc a časti chotára obce Sedlice.Pohľad z východu
Image:Panoráma. Názvy ulíc. Sedlice 23 Slovakia 1.jpg|Názvy ulíc a časti chotára obce Sedlice.Pohľad z juhozápadu  
Image:Panoráma. Názvy chotára. Sedlice 23 Slovakia 2.jpg|Názvy časti chotára obce Sedlice.Pohľad z juhovýchodu    
Image:Panoráma. Názvy chotára. Sedlice 23 Slovakia 4.jpg|Názvy ulíc a časti chotára obce Sedlice.Pohľad zo severu 
Image:Panoráma. Názvy chotára. Sedlice 23 Slovakia 3.jpg|Názvy ulíc a časti chotára obce Sedlice.Pohľad zo severu
Image:Za Skalkou, Sedlice 23 Slovakia 36.jpg|Miestne názvy lesov chotára obce Sedlice.
</gallery>

== Referencie ==


== Zdroje ==
* (online prístupné len z intranetu Univerzitnej knižnice Prešovskej univerzity)
* Kotulič, Jozef: *Chlapča zo Šarišskej vrchoviny*, rok 2015
* Bulletin:  *Sedličan - Detský folklórny súbor pri ZŠ Sedlice*, r. 1983
* *Informátor okres Prešov*; Vydala Okresná správa cestovného ruchu, Prešov, r. 1987
* *Kaľavský,M.: *Kamenistá cesta*, Vydal Prešovský hudobný spolok Súzvuk, r. 2004
* *Kronika obce Sedlice*
* *Matúš, F.: *Šarišaňi, jak še mace?*, r.1991
* *25 rokov spoločného hospodárenia JRD Pokrok Sedlice*, kolektív autorov. Vydalo Východoslovenské vydavateľstvo, n.p., Košice pre JRD Pokrok Sedlice, r.1986
* Publikácia: *Pohľad do histórie obce Víťaz''. Vydal Obecný úrad Víťaz, r.1997
* 
* Kolektív autorov: "Sedlice- kronika obce", rok vydania 2014, Vydal Obecný úrad Sedlice 
* 
* 

## Iné projekty

## Externé odkazy
* https://www.staremapy.sk/mesto/po/sedlice/ Staré mapy
*  Obec Sedlice
* http://www.pulib.sk/web/kniznica/elpub/dokument/Kotulic28/  Sedlice podhorská obec Šarišskej vrchoviny, druhé doplnené vydanie 2018
* https://commons.wikimedia.org/wiki/Category:Publications_about_Sedlice_(Pre%C5%A1ov_District) Publikácie o obci Sedlice
* http://mapy.tuzvo.sk/HOFM/ Historická ortofotomapa Slovenska rok 1950
* http://app.statistics.sk/mosmis/sk/zaklad.jsp?txtUroven=440707&lstObec=525154 
* http://www.sedlice.sk/download/ozveny/ozveny2.pdf
* http://www.vs.sk/uevh/hrob_detail.aspx?ID=4252 
* http://presov.korzar.sme.sk/c/7023787/miestne-tradicie-pomaha-uchovavat-folklorny-subor-sedlican.html
* http://presov.korzar.sme.sk/c/5867977/pri-sedliciach-tvorili-naucny-chodnik-dunitova-skalka.html
* http://presov.korzar.sme.sk/c/6390099/sedlicania-su-pysni-na-svojich-koscov-a-hasicov.html
* http://www.teraz.sk/regiony/sedlice-historia-obec-skala/66228-clanok.html


Kategória:Obce okresu Prešov